قوزئی قیبریس تورک جومهوریتی

قوزئی قیبریس تورک جومهوریتی (آنادولو تورکجه‌سی: Kuzey Kıbrıs Türk Cumhuriyeti) و یا قوزئی قیبریس (آنادولو تورکجه‌سی: Kuzey Kıbrıs)، قیبریس آداسی‌نین قوزئی قیسمتینده بیر تورک اؤلکه‌سی‌دیر. تاریخ (اؤتک) ۱۹۷۵-جی ایلدن ۱۹۸۳-جو ایله‌دک قیبریس تورک فدراتیو دؤولتی آنادولو تورکجه‌سی: Kıbrıs Türk Federe Devleti آدینی داشیمیش‌دیر. ۱۹۸۳-جو میلادی ایلینده قیبریس آداسی‌نین تورک ایجتیماعی‌سی‌نین مسکونلاشدیغی قوزئی حیسه‌سینده یارادیلمیش و اۇلوسلار آراسی عالم‌ده تورکیه دن باشقا هئچ بیر دؤولت طرفیندن تانینمایان دؤولت قۇرومو. ۱۹۷۴-جو ایلده یونان میلت‌چیلری‌نین قیامین‌دان سوْنرا تورکیه طرفیندن آداداکی تورک ایجماع‌سی‌نین تهلوکه‌سیزلیگینی قوروماق آماجی ایله حیاتا کئچیریلن ساواش موداخیله نتیجه‌سینده تورک اوْردوسونون نظارتینه کئچن توْرپاقلاردا یارادیلمیش‌دیر. آدانین اۆچده بیر حیسّه‌سینه نظارت ائدیر. دۆنیا دؤولتلری مۆناقیشه‌نین حۆقوقی حلینه قدر قوزئی قیبریسی رسماً تانیماق ایسته‌میرلر. بۇنونلا بئله، قوزئی قیبریس ایله بیر چوْخ دؤولتلر غئیری-رسمی ایقتیصادی و مدنی علاقه‌لر ساخلاییرلار. قوزئی قیبریس تورک جومهوریتی ایسلام کونفرانسی تشکیلاتینا مۆشاهیده‌چی عۆضوو کیمی داخیلدیر. قاباقلار پاکیستان و بنقلادش قوزئی قیبریسی مۆستقیل دؤولت کیمی تانیمیش، سوْنرادان بۇندان ایمتیناع ائتمیشلر. قوزئی قیبریس تورک جومهوریتی اهالی‌سی تقریباً ۲۶۰ مین نفردن چوْخ‌دور. اهالی‌نین چوْخو یئرلی ائتنیک تورکلردیر. بیرده، بللی قدر آنکلاولاردا یاشایان قیبریس یونانلیلاری و مارونیتلر ده واردیر. قوزئی قیبریسین باشکندی لفکوشادیر (آنادولو تورکجه‌سی: Lefkoşa، یونانجا: Λευκωσία). قوزئی‌دا دیپکارپاز، غرب‌ده گؤزلیورد، گونئی‌ده آکین‌چیلارا دوْغرو قوزئی قیبریس توْرپاقلاری یاییلیر. قوزئی قیبریس تورک جومهوریتی ایله آدانین یونان حیصّه‌سی آراسیندا بیرلشمیش میلتلر قورومونون صولح‌مرام‌لی قووه‌لری‌نین یئرلشدیریلدیگی بوفر زوناسی – "یاشیل خط" اینگیلیسجه: Green Line واردیر. گونئی‌ده قیبریس جومهوریتی ایله هم‌سرحددیر. گؤرونتولر ایستینادلار